Diari Oficial de la Generalitat Valenciana


Sumari del DOGV 9819, del 02-04-2024 (2024/2308)

RESOLUCIÓ d'11 de març de 2024, de la presidenta del Consell Jurídic Consultiu de la Comunitat Valenciana, per la qual es nomena funcionària de carrera en la plaça d'auxiliar de gestió (convocatòria 2/22) corresponent a l'oferta d'ocupació pública del Consell Jurídic Consultiu de la Comunitat Valenciana per a l'any 2022, relativa al procés excepcional d'estabilització pel sistema de concurs de mèrits.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/2308


Data del document
:   11-03-2024

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Consell Jurídic Consultiu de la Comunitat Valenciana

RESOLUCIÓ d'11 de març de 2024, de la presidenta del Consell Jurídic Consultiu de la Comunitat Valenciana, per la qual es nomena funcionària de carrera en la plaça d'auxiliar de gestió (convocatòria 2/22) corresponent a l'oferta d'ocupació pública del Consell Jurídic Consultiu de la Comunitat Valenciana per a l'any 2022, relativa al procés excepcional d'estabilització pel sistema de concurs de mèrits. [2024/2308]  
  
Mitjançant Resolució de 21 de desembre de 2022, de la presidenta del Consell Jurídic Consultiu de la Comunitat Valenciana, publicada en el DOGV número 9496, de 23 de desembre de 2022, va ser convocat el procés excepcional d'estabilització pel sistema de concurs de mèrits, per a cobrir les places previstes en la Resolució de 31 de maig de 2022, de la Presidència, per la qual es va publicar l'oferta d'ocupació pública del Consell Jurídic Consultiu de la Comunitat Valenciana (d'ara endavant, CJCCV) per a l'any 2022.  
L'esmentada Resolució de 21 de desembre de 2022 conté la convocatòria número 2/22 relativa a una plaça de naturalesa funcionarial, del sector d'administració general, amb la denominació d'auxiliar de gestió.  
  
Conclòs el procés selectiu de la convocatòria número 2/22, s'ha donat publicitat en el DOGV número 9793, de 21 de febrer de 2024, de l'aspirant aprovada i seleccionada, segons acord de 15 de febrer de 2024, de la comissió de selecció.  
Conforme a la base 9 de les que regixen el procés selectiu, transcorregut el termini a què es referix la base 8 d'estes, per a la presentació de la documentació acreditativa del compliment dels requisits exigits en la convocatòria es dictarà resolució, que es publicarà en el DOGV, de nomenament com a funcionari de carrera, amb l'adjudicació prèvia del lloc de treball que corresponga d'acord amb la puntuació obtinguda.  
  
Comprovada la documentació presentada per l'aspirant que ha superat el procés excepcional d'estabilització per a la plaça d'auxiliar de gestió, és procedent el seu nomenament com a funcionària de carrera de conformitat amb el que s'establix en la disposició addicional dènou i en l'article 68 de la Llei 4/2021, de 16 d'abril, de la Generalitat, de la funció pública valenciana, en relació amb la disposició addicional sexta de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i amb els articles 17 de la Llei 10/1994, de 19 de desembre, de la Generalitat, de creació del CJCCV, i 54.2 del Reglament del CJCCV, aprovat per Decret del Consell 37/2019, de 15 de març.  
  
Per tot el que antecedix, en exercici de les atribucions que m'han sigut conferides per l'article 25.e del Reglament del CJCCV, resolc:  
  
Primer  
Nomenar funcionària de carrera del subgrup de titulació C2, sector administració general, plaça d'auxiliar de gestió, la persona que ha superat el procés d'estabilització corresponent a l'oferta de l'ocupació pública de 2022 per al personal del Consell Jurídic Consultiu de la Comunitat Valenciana, amb expressió del lloc adjudicat:  
  
  
DNI Cognom 1 Cognom 2 Nom Dades del lloc adjudicat  
\*\*\*6519\*\* Durán Alamá Mónica Tadea Sector administració general  
Número de lloc: 24  
Denominació: auxiliar de gestió  
Classificació retributiva: C2 CD12 E024  
  
  
Segon  
Per a adquirir la condició de funcionària de carrera del CJCCV, la persona nomenada haurà de prendre possessió del lloc de treball i prestar jurament o promesa d'acatament a la Constitució, a l'Estatut d'Autonomia de la Comunitat Valenciana i a la resta de l'ordenament jurídic, dins del termini d'un mes a comptar de la publicació d'este acord de nomenament en el DOGV, d'acord amb el que s'indica en l'article 68.1 de la Llei 4/2021, de 16 d'abril, de la Generalitat, de la funció pública valenciana.  
  
Contra esta resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercir, si és el cas, qualsevol altre que estimen procedent.  
  
València, 11 de març de 2024.- La presidenta del CJCCV: Margarita Soler Sánchez.